open-index/open-wikipedia-markdown huggingface dataset:
சினெல்லின் விதி

thumb|ஒளி முறிவு|300px

ஒளியியலில் **சினெல்லின் விதி** (ஆங்கிலம்: *Snell's Law*) என்று அறியப்படும் விதியானது, ஓர் ஒளியூடுருவு ஊடகத்தில் இருந்து ஓர் ஒளிக்கதிர் மற்றொரு ஒளியூடுருவு ஊடகத்தில் பாயும்பொழுது, முதல் ஊடகத்தில் இருந்து ஒளி உட்புகும் கோணத்துக்கும் இரண்டாவது ஊடகத்தில் (ஒளி விலகல் நிகழும் ஊடகத்தில்) ஒளிக்கதிரின் கோணத்துக்கும் இடையேயான தொடர்பைக் கூறுவது ஆகும். சினெல்லின் விதி, **சினெல்-டேக்கார்ட்டு விதி** என்றும் **ஒளி முறிவு விதி** என்றும் அழைக்கப்படுகின்றது. இவ்விதி காற்றில் இருந்து நீரில் ஒளி புகும்பொழுதோ, அல்லது ஒரு கண்ணாடியில் புகும்பொழுதோ, வெளிவரும்பொழுதோ ஒளியின் பாதையை, நகரும் இயல்பை உணர உதவும். ஒளிப்படக் கருவி, இருகண்ணோக்கி, தொலைநோக்கி போன்ற மிகப் பல ஒளியியல் கருவிகளில் இவ்விதி பயன்படுகின்றது.

சினெல்லின் விதியின்படி, ஓர் ஊடகத்தில் இருந்து உட்புகும் ஒளிக் கதிரின் படுகோணத்தின் சைனுக்கும் இரண்டாவது ஊடகத்தில் ஒளி முறிவடையும் முறிகோணத்தின் சைனுக்கும் இடையிலான விகிதம் அவ்விரு ஊடகங்களுக்கும் ஒரு மாறிலி ஆகும். இது முதலாவது ஊடகத்தின் சார்பாக இரண்டாவது ஊடகத்தின் முறிவுச் சுட்டி என அழைக்கப்படும். இது அவ்வூடகங்களில் ஒளி அலையின் வேகங்களின் விகிதங்களுக்கு ஈடாக இருக்கும். அதாவது,

\frac{\sin\theta_1}{\sin\theta_2} = \frac{v_1}{v_2} = \frac{n_2}{n_1}

மேலுள்ளதில் கோணம் \theta என்பது ஊடகத்தைப் பிரிக்கும் செவ்வனில் இருந்து அளப்பதாகும், v என்பது வேகத்தைக் குறிக்கிறது. இது பொதுவாக விநாடிக்கு மீற்றர் என்னும் நியம அலகில் குறிப்பிடப்படும். n என்பது முறிவுச் சுட்டியைக் குறிக்கின்றது. முறிவுச் சுட்டி என்பது அலகு இல்லாத பெறுமானமாகும்.

இந்த விதியை வேறு விதமாகவும் வருவிக்கலாம். அதாவது பெர்மாவின் விதிப்படி ஒளி ஒரு புள்ளியில் இருந்து மற்றொரு புள்ளிக்கு நகர்வதில் மிகக் குறைந்த நேரமே எடுக்கும் என்னும் கொள்கையின் வழி வந்ததாக நிறுவலாம்.

## முறிவுச் சுட்டி
முறிவுச் சுட்டியின் பொது வடிவம் *<sub>1</sub>n<sub>2</sub>* என்பதாகும். முறிவுச் சுட்டியானது சார்பு முறிவுச் சுட்டி, தனி முறிவுச் சுட்டி என இரண்டு வகைப்படும்.

### சார்பு முறிவுச் சுட்டி
முறிவுச் சுட்டி ஏதேனும் ஓர் ஊடகத்துக்குச் சார்பாகக் கணிக்கப்பட்டால் அது சார்பு முறிவுச் சுட்டி எனப்படும். உதாரணமாக, நீரிலிருந்து வளிக்கு ஒளி செல்லுமாயிருப்பின், அது *<sub>நீ</sub>n<sub>வ</sub>* எனக் குறிப்பிடப்படும்.

### தனி முறிவுச் சுட்டி
ஒளியானது ஓர் ஊடகத்திலிருந்து இன்னோர் ஊடகத்துக்குச் செல்லும்போது முதலாவது ஊடகமாக வெற்றிடம் இருப்பின், அப்போது பெறப்படும் முறிவுச் சுட்டி தனி முறிவுச் சுட்டி எனப்படும்.

## மேற்கோள்கள்

பகுப்பு:வடிவ ஒளியியல்
பகுப்பு:ஆள்பெயர் சூட்டப்பட்ட இயற்பியல் விதிகள்
திருக்காட்கரை காட்கரையப்பன் கோயில்

**திருக்காட்கரை காட்கரையப்பன் கோயில்** (*Thrikkakara Temple*) என்பது கேரள மாநிலம் எர்ணாகுளம் (கொச்சின்) மாவட்டத்தில் திருக்காட்கரை என்கிற ஊரில் அமைந்துள்ள ஒரு வைணவக்கோயிலாகும். இது வைணவர்களுக்கு முக்கியத் தலங்களான 108 திவ்யதேசங்களில் ஒன்றாகும். விஷ்ணுவின் 10 அவதாரங்களில் ஒன்றான வாமன அவதாரமான வாமனமூர்த்திக்கு அமைந்துள்ள மிகச்சில கோயில்களில் இதுவும் ஒன்றாகும். கோயில் வட்டவடிவ கேரள பாணியில் அமைந்துள்ளது. கோயில் பரசுராமரால் கட்டப்பட்டதாக சொல்லப்படுகிறது.

## தல வரலாறு
அரக்க மன்னனான மகாபலி சக்கரவர்த்தியை மகாவிஷ்ணு வாமன அவதாரம் எடுத்து நிலத்தில் அழுத்தி அழித்த இடம் இந்த தலம் ஆகும்.

## திருவிழாக்கள்
ஓணம் பண்டிகை கொண்டாடப்படும் மிக முதன்மையான கோயில்

## மேற்கோள்கள்

பகுப்பு:108 திவ்ய தேசங்கள்
பகுப்பு:எர்ணாகுளம் மாவட்டத்திலுள்ள விஷ்ணு கோயில்கள்
பகுப்பு:கொச்சியிலுள்ள இந்துக் கோயில்கள்
மலபார் கடற்கரை

**மலபார் கடலோரம்** (*Malabar Coast*) இந்தியத் துணைக்கண்டத்தின் தென் மேற்கில் மலபார் பிரதேசத்தில் அமைந்துள்ள நீண்ட மற்றும் குறுகிய கடலோரப் பிரதேசமாகும்.  புவியியல்படி மேற்குத் தொடர்ச்சி மலைகளின் மேற்குசரிவுகளில் நீர்மிகு பருவப் பெயர்ச்சிக் காற்று மேகங்கள் தடுக்கப்பட்டு தென்னிந்தியாவின் மிகுந்த மழைபெறும் பகுதிகளாக விளங்குகிறது. ”மலபார் கடலோரம்” என்ற சொல் சிலநேரங்களில் கொங்கண் கடலோரத்திலிருந்து கன்னியாகுமரி வரையுள்ள மேற்குக் கடலோரக் கரைப்பகுதிக்கு பயன்படுத்தப்படுகிறது. மலபார் கடற்கரையில் அமைந்த பெரிய துறைமுகங்களில் ஒன்று கொச்சி துறைமுகம் ஆகும்.  

## வரலாறு

மலபார் கடலோரப் பகுதிகள் கி.மு 3000 முதலே முதன்மை வணிக மையமாக இருந்துள்ளது. மெசபடோமியா, எகிப்து, கிரேக்கம், உரோமை, யெருசேலம், அரபு நாடுகளுடன் வணிகத் தொடர்பு கொண்டுள்ளது. மிகப் பழமையான இன்றளவும் செயலாக்கத்தில் உள்ள துறைமுக நகரங்கள், கோழிக்கோடு கண்ணூர் போன்றவை பல நூற்றாண்டுகளாக இந்தியப் பெருங்கடல் வழியே வணிகம் நடத்தி வந்துள்ளது. 

இங்குள்ள நகரங்கள் எப்போதுமே கடல் மற்றும் கடல்வழி வணிகத்தில் ஈடுபட்டிருந்தமையால் இவை மிகவும் பன்பண்பாட்டுத் தன்மையுடையனவாக உள்ளன. மலபார் கடற்கரை பகுதிகள் முதன்முதலாக பிற சமயத்தினரான சிரியா கிறித்தவர்கள், கொச்சி யூதர்கள், அரபு இசுலாமியரை ஏற்றுக்கொண்டுள்ளது. 

## மேற்கோள்கள்

பகுப்பு:இந்தியக் கடற்கரைகள்
பகுப்பு:கேரளக் கடற்கரைகள்
பகுப்பு:இந்தியப் பகுதிகள்
சந்தன்நகர்

**சந்தன்நகர் ** (*Chandannagar*, முன்னதாக **சந்தர்நகோர்** அல்லது **சந்தர்நகர்** (), ( *சோந்தோன்நோகோர்*) இந்தியாவின் மேற்கு வங்காள மாநிலத்தில் கொல்கத்தாவிற்கு வடக்கே  தொலைவில் அமைந்துள்ள முன்னாள் பிரெஞ்சுக் குடியேற்றமும் சிறிய நகரமும் ஆகும். ஊக்ளி மாவட்டத்தில் ஓர் வட்டத்தின் தலைநகரமாகும். மேற்கு வங்காளத்தில் உள்ள ஆறு மாநகராட்சிகளில் ஒன்றாகும். கொல்கத்தா பெருநகர வளர்ச்சி ஆணையத்தின் ஆள்பகுதிக்குள் உள்ளது. ஊக்ளி ஆற்றங்கரையில் அமைந்துள்ள இந்த நகரம் வங்கத்தின் பிற நகரங்களிலிருந்து தனிப்பட்டு தன் அடையாளத்தைக் கொண்டுள்ளது. 150,000 மக்கள்தொகையுள்ள இதன் மொத்த நிலப்பரப்பு  தான். தலைநகர் கொல்கத்தாவுடன் தொடர்வண்டி, சாலைகள் மற்றும் நீர்ப்போக்குவரத்தால் இணைக்கப்பட்டுள்ளது. ஒருமணிப் பயணத்தில் எட்டக்கூடியதாக உள்ளது.

## பெயர்க்காரணம்
இங்கு கங்கை (ஊக்ளி) ஆற்றின் கரை பிறைவடிவத்தில் உள்ளதால் ( வங்காள மொழியில், *சந்த்* என்பது நிலவினையும் *நகர்* என்பது நகரத்தையும் குறிக்கும்) இப்பெயர் வந்திருக்கலாம். சில பழைய ஆவணங்களில் இதன் பெயர் சந்தர்நகோர் எனக் குறிப்பிடப்பட்டுள்ளது, *சந்திர நகர்* என்பதிலிருந்தும் வந்திருக்கலாம். மற்றும் சிலர் கூற்றுப்படி இங்கு தழைத்திருந்த சந்தனமர வணிகத்தை ஒட்டி (வங்காளம்:*சந்தன்*) இந்தப் பெயர் எழுந்திருக்கலாம். மற்றுமொரு காரணமாக இங்குள்ள கோவிலில் உள்ள அம்மன் பெயர் சண்டி என்பதும் கூறப்படுகிறது. தவிர பழங்காலத்தில் இது *ஃபராசுதங்கா* என்று அழைக்கப்பட்டு வந்துள்ளது;பிரெஞ்சுக் குடியேற்றம் (வங்காளம்: *ஃபராசி* - பிரெஞ்சு, *தங்கா* - சேரி).

## இயேசுவின் திரு இருதய கத்தோலிக்க கோவில்

பிரெஞ்சு நாட்டவரின் குடியேற்றப்பகுதியாக இருந்தபோது சந்தன்நகரில் ஒரு சிறப்புமிக்க கோவில் கட்டப்பட்டது. இருநுறு ஆண்டுகளுக்கு முன் கட்டப்பட்ட அக்கோவில் இயேசுவின் திரு இருதயத்திற்கு அர்ப்பணிக்கப்பட்டது. பிரெஞ்சு மொழியில் அக்கோவில் *l'Eglise du Sacré Cœur* என்று அழைக்கப்பட்டது. இதன் கலைப்பாணி பிரஞ்சு முறையில் அமைந்தது.

மேலும், அதே காலத்தில் கட்டப்பட்ட புனித லூயிசு கோவிலின் இடிமானப் பகுதிகளும் சுற்றுலாப் பயணியரை ஈர்க்கின்றது.

## மேற்கோள்கள்


## மேலும் அறிய
*
*
*
*
*Discover Chandannagar/author - Kalyan Chakrabortty[Published by Chandernagor Heritage]/
*CHANDERNAGOR-Edited by Lipika Ghosh and Kalyan Chakrabortty/Published by Chandernagor Heritage=
*CHANDANNAGORER KATHA/Author - Lipika Ghosh [Published by Chandernagor Heritage]/
*Sankhipta Chandannagar Parichay/Author - Harihar Sett [Published by Chandannagar Pustakagar]
*"Ami Tomaderi Rash Behari"/Author-Kalyan Chakrabortty

## வெளி இணைப்புகள்

*சந்தன்நகரின் 300 ஆண்டுகள் (1696-1996) 
* சந்தன்நகர்
*Institut de Chandernagore - அலுவல்முறை வலைத்தளங்கள்
*இந்திய வெளியுறவுத் துறை - 1951 பிரிவு உடன்பாடு 
*La présence française à Chandernagor (1688-1950)  
* ''கிழக்கு மேற்கை சந்திக்கிறது'' - ஏ. சாட்டர்ஜி
* வங்காள விக்கிப்பீடியாவில்
* சந்தன்நகர் தகவல்கள் 

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
அலைபாயுதே கண்ணா (பாடல்)

**அலைபாயுதே கண்ணா** எனும் தமிழ் பாடல், இந்துக் கடவுளான கண்ணனைக் குறித்துப் பாடப்படும் பாடல். இப்பாடலை எழுதியவர் ஊத்துக்காடு வெங்கட சுப்பையர் ஆவார். தமிழகத்தில் மிகவும் பிரபலமாக உள்ள இப்பாடல், பெரும்பாலான கருநாடக இசைக் கச்சேரிகளில் 'துக்கடா'வாகப் பாடப்படுகிறது.

## '''சிறப்பு'''
புகழ்பெற்ற கருநாடக இசைப் பாடகர்கள் இப்பாடலைப் பாடியதன் ஒலிவடிவம், வெவ்வேறு இசைத்தொகுப்புகளில் உள்ளன. அலைபாயுதே எனும் திரைப்படத்தில் இப்பாடல் பாரம்பரிய இசை மரபின்படியே ஏ. ஆர். ரகுமானால் இசையமைக்கப்பட்டுள்ளது.இதே பாடல் "எத்தனை கோணம் எத்தனை பார்வை" படத்தில் இளையராஜா அவரகளால் ஜேசுதாஸ், ஜானகி பாட அற்புதமாக இசையமைக்கப்பட்டுள்ளது

## '''பாடல் வரிகள்'''
அலைபாயுதே... கண்ணா, என் மனம் அலைபாயுதே 
ஆனந்த மோகன வேணுகானம் அதில் 
அலைபாயுதே... கண்ணா, என் மனம் அலைபாயுதே 
உன் ஆனந்த மோகன வேணுகானம் அதில் 
அலைபாயுதே... கண்ணா... 

நிலைபெயராது சிலைபோலவே நின்று... 
நிலைபெயராது சிலைபோலவே நின்று, 
நேரமாவதறியாமலே மிக விநோதமாக முரளீதரா என் மனம்  
அலைபாயுதே... கண்ணா...

தெளிந்த நிலவு பட்டப்பகல் போல் எரியுதே... 
தெளிந்த நிலவு பட்டப்பகல் போல் எரியுதே... 
திக்கை நோக்கி என் புருவம் நெரியுதே 
கனிந்த உன் வேணுகானம் காற்றில் வருகுதே 
கனிந்த உன் வேணுகானம் காற்றில் வருகுதே 
கண்கள் சொருகி ஒரு விதமாய் வருகுதே 
கனித்த/ (கதித்த) மனத்தில் உருத்தி பதத்தை எனக்கு அளித்து மகிழ்த்தவா 
கனித்த/(கதித்த) மனத்தில் உருத்தி பதத்தை எனக்கு அளித்து மகிழ்த்தவா 
ஒரு தனித்த வனத்தில் அணைத்து எனக்கு உணர்ச்சி கொடுத்து மகிழ்த்தவா 
கலை கடல் அலையினில் கதிரவன் ஒளியென இணையிரு கழலென களித்தவா 
கதறி மனமுருக நான் அழைக்கவோ இதர மாதருடன் நீ களிக்கவோ  
கதறி மனமுருக நான் அழைக்கவோ இதர மாதருடன் நீ களிக்கவோ 
இது தகுமோ, இது முறையோ, இது தர்மம் தானோ?  
இது தகுமோ, இது முறையோ, இது தர்மம் தானோ?! 
குழலூதிடும் பொழுது ஆடிடும் குழைகள் போலவே மனது வேதனை மிகவொடு 
அலைபாயுதே... கண்ணா, என் மனம் அலைபாயுதே 
உன் ஆனந்த மோகன வேணுகானம் அதில் 
அலைபாயுதே... கண்ணா...!

### அருஞ்சொற்பொருள்
* மோகன(ம்) - ராகங்களுள் ஒன்று; கவர்ந்து இழுக்கக் கூடியது எனவும் பொருள்படும்.
* வேணுகானம் - புல்லாங்குழல் இசை (வேணு-புல்லாங்குழல், கானம்- இசை)
* திக்கை நோக்கி - வரும் திசையை நோக்கி 
* கனித்த மனத்தில் - உனக்காக இரங்கும் என் மனத்தில் (கனித்தல் என்பது இரங்குதல், உருகுதல், கரைந்தல், பழுத்தல், மனங்களித்தல் ஆகிய பொருளில் வரும்)
:(கதித்த மனத்தில்- எழுச்சி நிரம்பியுள்ள என மனத்தில் எனவும் சிலர் இசைப்பதுண்டு)
* முகிழ்த்தவா - உணர்விலே ஆழ்த்துதல்
* கனை கடல் - ஒலி எழுப்புகின்ற கடல்
* இணையிரு கழலெனக் களித்தவா - இணையற்ற இரு தாள்களை எனக்கு அளித்தவனே
* குழைகள் - காதில் அணியும் குண்டலம் என்ற அணி

## மேற்கோள்கள்


## வெளியிணைப்புகள்

பகுப்பு:தமிழ்ப் பாடல்கள்
மச்சிலிப்பட்டணம்

**மச்சிலிப்பட்டணம்** (Machilipatnam, , ; பிரித்தானிய ஆட்சியில் **மசூலிப்பட்ணம்** என்றிருந்தது, உள்ளூர் வழக்கில் **பந்தர்** - துறைமுகம்) ஆந்திரப் பிரதேசத்தின் கிருஷ்ணா மாவட்டத்தில் உள்ள ஓர் சிறப்புநிலை நகராட்சி ஆகும். மாநிலத் தலைநகர் ஐதராபாத்திலிருந்து தென்கிழக்கே  தொலைவில் உள்ளது.

முதன் முதலில் பிரித்தானிய கிழக்கிந்திய கம்பெனியினர், 1611-ஆம் ஆண்டில் இங்கு வணிகம் செய்ய தொழிற்கூடங்களை அமைத்தனர்.

## வரலாறு

தொலெமியின் கூற்றுப்படி இந்த நகரம் கி.மு 3வது நூற்றாண்டு (சாதவாகனர் காலம்) முதலே *மைசோலோசு* என்ற பெயரில் இருந்துள்ளது. கி.மு முதல் நூற்றாண்டுக்கால *எரித்ரியன் கடல்வழி பெரிபிளசு* என்னும் கடல்வழி பயண ஆவணத்தில் *மசலியா* என்றுக் குறிப்பிடப்பட்டுள்ளது. இந்தியாவின் தென்கிழக்கில் கோரமண்டல் கரையில் கிருஷ்ணா ஆறு வங்காள விரிகுடாவில் சேருமிடத்தில் அமைந்துள்ள இந்தத் துறைமுக நகரம் அக்காலத்திலிருந்தே கடல் வாணிகத்திற்கு புகழ் பெற்றிருந்தது. பிரெஞ்சுக் கிழக்கிந்தியக் கம்பனி தனது முதல் தொழிற்சாலையை இங்கேயே அமைத்தது. பதினேழாம் நூற்றாண்டில் பிரெஞ்சு, பிரித்தானிய, டச்சு வணிகத்திற்கு முக்கியமான மையமாக விளங்கியது.

## பொருளாதாரம்
வெண்கலம், வெள்ளி, இரும்பு, துத்தநாகம் கலந்த உலோகம் மீது தங்க முலாம் பூசப்பட்ட நகைகள் உற்பத்தி செய்யும் தொழிலில் 230 பிரிவுகளில் 3,000 பேர் பணிபுரிகின்றனர். இத்தொழிலின் ஆண்டு வருவாய் ரூபாய் 230 கோடிக்கும் அதிகமாகும்.

மீன் வணிகம் சிறப்புற விளங்கும் இந்தத் துறைமுகத்தில் 350 மீன்பிடி படகுகள் இருக்கலாம். இங்கு தரைவிரிப்பு நெய்யும் தொழில் முனைப்பாக உள்ளது. இங்கு விற்கப்படும் பிற பொருள்களாக அரிசி, எண்ணெய் வித்துக்கள், அறிவியல் உபகரணங்கள் உள்ளன. தொடர்வண்டி முனையமும் கல்வி நிலையங்களும் உள்ளன. 1923 முதலே ஆந்திரா வங்கிக்கு இங்கு கிளை உள்ளது.

வங்காள விரிகுடாப் பகுதியில் அடிக்கடி நேரும் சூறாவளிகளால் ஏற்படும் கடல் சீற்றத்தால் இந்தப் பகுதி பாதிப்படைந்து வந்துள்ளது. 
2004 ஆழிப்பேரலையின்போது மச்சிலிப்பட்டணமும் சுற்றுப்புற மீனவச் சிற்றூர்களும் பெரிதும் பாதிப்படைந்தன. அரசும் அரசல்லா தன்னார்வல அமைப்புக்களும் மீள்கட்டமைப்புப் பணிகளை மேற்கொண்டு வருகின்றனர்.

## மேற்கோள்கள்

## வெளியிணைப்புகள்

* மச்சிலிப்பட்டணம் தகவல்கள் 
* ஆந்திர அரசின் கிருஷ்ணா மாவட்டம் குறித்த தகவல் கோப்பு 
* ஆந்திரப் பிரதேச சுற்றுலாத்துறை
* மாங்கினபுடி கடற்கரை பற்றி ஆந்திரப் பிரதேச சுற்றுலாத்துறை
* கிருஷ்ணா மாவட்ட வரலாறு 
* சென்னைஆன்லைன்.கொம்– கலம்காரி– தொன்மையான கண்கவர் கைவினை 
* "கலம்காரி"  - ஆர்.எல். செப்
* கலம்காரி கலை – கையச்சு துணிகளின் தற்கால பார்வை
* மச்சிலிப்பட்டணத்தின் வானிலை – எம்எஸ்என்.கொமிலிருந்து 

பகுப்பு:ஆந்திர ஊர்களும் நகரங்களும்
பகுப்பு:துறைமுகங்கள்
மடகாசுக்கர் அரியோந்தி

***பூரூக்கேசியா மைக்ரா*** (*Brookesia micra*) அல்லது **மடகாசுக்கர் அரியோந்தி** என்பது ஆப்பிரிக்காவின் அருகே உள்ள மடகாசுக்கரில், ஆந்துசிரனானா மாநிலத்தில் உள்ள *நோசி ஆரா* என்னும் தீவில் வாழும் பச்சோந்தி போன்ற ஓந்தி வகையைச்சேர்ந்த மிகச் சிறிய ஓந்தி. இதுவே உலகில் காணப்படும் யாவற்றினும் மிகச்சிறிய ஓந்தி. அரி என்பது சிறிய என்பதைக் குறிக்கும். இதனை பிப்பிரவரி 14, 2012 அன்று கண்டுபிடித்தனர். தீக்குச்சியின் மருந்துத் திரட்சி அளவே உள்ள மிகச்சிறிய ஒந்தி. முற்றிலும் வளர்ந்த அரியோந்தி 29 மிமீ அளவே இருக்கும்.

## உயிரின வகைப்பாடு
thumb|left|200px|விரல் நகத்தின் மீது இளவுயிரி அரியோந்தி
*புரூக்கேசியா மைக்ரா* வை கண்டுபிடித்து பெயர் சூட்டியது, பவேரிய உயிரியல் சேகரிப்பின் சார்பாக, பிராங்க்கு கிளா (Frank Glaw ) தலைமையில் ஆய்வு செய்தவர்கள்  கிளாவும், அவருடைய உடன் பணியாற்றிய ஆய்வாளர்களும் மடகாசுக்கர் காடுகளில் எட்டு ஆண்டுகளாக ஆய்வுகள் செய்து வந்திருக்கின்றனர் இவ்வினத்தின் பிற உறுப்பினர்களை, குறிப்பாக நோசி ஆரா ("Nosy Hara") பகுதியில் இருந்தவற்றை, கிளாவும் வென்செசும் (Glaw and Vences) 2007 இல் *புரூக்கேசியா* (*Brookesia*) எனப் பெயரிட்டிருந்தனர்.

### சொற்பிறப்பியல்
*புரூக்கேசியா மைக்ரா* என்பதில் உள்ள *மைக்ரா* என்னும் சொல் கிரேக்க மொழியில் இருந்து இலத்தீன் மொழிக்கு வந்த கிரேகக் மொழிச்சொல் "μικρός" (mikros) என்பதாகும். இதன் பொருள் "சிறிய", "குட்டியானது" என்பதே

## விளக்கம்
அரியோந்திகளின் (புரூக்கேசியா மைக்ரா) ஆண் உயிரிகள் மூக்குநுனியில் இருந்து பின்புறம் வரை 16 மி.மீ இருக்கும், ஆண், பெண் இரண்டுமே மொத்த உடல் நீளம் (வாலையும் சேர்த்து) 30 மி.மீ மட்டுமே. ஓந்திகளில் மிகச்சிறிய இது முதுகுநாணிகளிலும் மிகச்சிறயனவற்றுள் ஒன்றாக உள்ளது. புரூக்கேசியா மினிமா எனப்படும் தொடர்பான உயிரின ஓந்தியை ஒப்பிட்டால், இதன் வால் சிறியது, தலை சற்று பெரியது. முதிர்ச்சியடைந்த அரியோந்தியில் வால் மஞ்சள்சிவப்பு (ஆரஞ்சு) நிறத்தில் இருக்கின்றது, ஆனால் புரூக்கேசியா மினிமா இனத்தில் குறிப்பிடத்தக்கதாக இல்லாத பழுப்பு நிறத்தில் இருக்கின்றது. இதன் உடல் அளவை, இது வாழும் சூழலால் என்று சொல்லலாம். இப்படி தனிப்பட இருக்கும் சூழலில் ஒருவகையான குறுமைப்பண்பு பெறுகின்றது (insular dwarfism).

## வாழிடமும், பரவலும்
*புரூக்கேசியா மைக்ராவும்*, அதற்கு இனமான மற்ற மூன்று இனங்களும் மடகாசுக்கரின் வடக்கே, 2003 ஆம் ஆண்டுக்கும் 2007 ஆண்டுக்கும் இடையே கண்டுணரப்பட்டது. இந்த அரியோந்தி மட்டும் கரையோரம் இருந்த சிறு தீவில் காணப்பட்டது. இவை இலை தழைகளுக்கு இடையே பகலில் காணப்படுகின்றது. இரவில் மரக்கிளைகளில் ஏறி உறங்குகின்றது. *அரியோந்தி* (புரூக்கேசியா மைக்ரா), இப்பொழுது சட்டத்தை மீறி காடழிப்பு மரவெட்டிகள் இயங்கும், இடத்தில் காணப்படுகின்றது. இதனால் இதன் வாழிடம் அழியும் வாய்ப்புள்ளது (கண்டுபிடிப்பாளர்களுள் ஒருவரான யோர்ன் கியோலர் (Jorn Köhler) கூற்றின் படி).

## மேற்கோள்களும் அடிக்குறிப்புகளும்
;Specific

பகுப்பு:ஓந்திகள்
பகுப்பு:மடகாசுக்கர் ஊர்வன
சேனைக்கிழங்கு

**சேனைக்கிழங்கு** என்பது *Dioscorea* என்ற பேரினத்தில் உள்ள சில இனங்களைக் குறிக்கும் பொதுப்பெயர் ஆகும். இது உண்ணக்கூடிய வேர் வகையைச் சேர்ந்தது. 

## வெளி இணைப்புகள்

* சேனைக்கிழங்கு 
* சேனைக்கிழங்குச் சமையல் 
* சேனைக்கிழங்கு வறுவல் 
* சேனைக்கிழங்குக் குருமா
* சேனைக்கிழங்குப் பொறியல் 

பகுப்பு:காய்கறிகள்
பகுப்பு:கிழங்குகள்
வெண்டாளி

thumb|வெண்டாளி
**வெண்டாளி** என்பது ஒரு காட்டுச்செடி. 

சதைப்பற்றுடன் சுனைமுள் கொண்ட இலைகளைத் ‘தாளி’ என்றனர். இந்தச் செடியில் வெண்மையான பூக்கள் பூப்பதால் இதனை வெண்டாளி என்றனர். 

இடைச்சங்க காலத்துப் பாடப்பட்ட நூல்களில் ஒன்றின் பெயர் வெண்டாளி. 
## அடிக்குறிப்பு

பகுப்பு:செடிகள்
பகுப்பு:மறைந்த தமிழ் நூல்கள்
பகுப்பு:விக்கித்தரவில்லாதவை
1943 வங்காளப் பஞ்சம்

**1943 வங்காளப் பஞ்சம்** (*Bengal famine of 1943*) என்பது 1943 இல் பிரித்தானிய இந்தியாவின் வங்காள மாகாணத்தைப் பாதித்த ஒரு பெரும் பஞ்சம். 20 முதல் 40 லட்சம் மக்கள் இப்பஞ்சத்தால் மாண்டனர்.  பஞ்சத்தின் காரணங்கள், அதனைக் காலனிய அரசு கையாண்ட முறை பற்றி உலக வரலாற்றாளர்களிடையே ஒருமித்த கருத்து இல்லை.

இரண்டாம் உலகப் போர்க் காலத்தில் இந்தியாவில் உணவுப் பொருள் பற்றாக்குறை நிலவியதாகப் பல வரலாற்றாளர்கள் கருதுகின்றனர். பருவ மழைப் பொய்ப்பு, பயிர் நோய்கள் போன்ற காரணங்களால் விளைச்சல் குறைந்தது. வங்காளத்தின், குறிப்பாக கொல்கத்தா நகரின் உணவுத் தேவைகள் பர்மாவிலிருந்து இறக்குமதி செய்யப்பட்ட அரிசியால் பூர்த்தி செய்யப்பட்டன. 1942 இல் பர்மா மீது ஜப்பானியப் படைகள் படையெடுத்ததால், அங்கிருந்து அரிசி இறக்குமதி தடைபட்டது. மேலும் பர்மாவிலிருந்து வங்காளத்துக்கு தப்பி வந்த அகதிகளால் மக்கள் தொகையும் அதிகரித்தது. இரண்டாம் உலகப் போரில் ஈடுபட, இந்திய இராணுவத்தின் எண்ணிக்கை பலமும் வெகுவாகக் கூட்டப்பட்டிருந்தது. அரிசித் தேவை அதிகரித்தவுடன் பதுக்கலும் பரவலானது என்று பல வரலாற்றாளர்கள் கருதுகின்றனர்.

இந்த பஞ்சத்துக்கு உணவு தட்டுப்பாடு காரணம் அல்ல, இரண்டாம் உலகப் போரால் உணவுப் பொருட்களின் விலை ஐந்து மடங்கு ஏறியதால், சாதாரண மக்கள் உணவை வாங்கும் சக்தியை இழந்துவிட்டனர். இதுவே இந்த பஞ்சத்துக் காரணம் என்கிறார் அமர்த்தியா சென். மேலும் கல்கத்தா போன்ற நகரங்களில் மட்டும் நியாய விலை கடைகளில் உணவுப் பொருட்களை பிரித்தானிய இந்திய அரசு விநியோகித்து நகர்புற மக்களின் விமர்சனங்களில் இருந்து தப்பிக்க நினைத்தது. ஆனால் கிராமப்புறங்களில் கவனத்தில் கொள்ளாமல் இருந்தது. இதனால் கல்கத்தாவுக்குப் போனால் உணவு கிடைக்கும் என கிராமங்களில் இருந்து இலட்சக்கணக்கான மக்கள் கல்கத்தாவில் குவிந்தனர் என்றார். குறித்து 1943 இல் கொல்கத்தாவில் மக்கள் உணவின்றி மடியத் தொடங்கினர். பட்டினிச் சாவுகளைத் தடுக்க அரசு போதுமான நடவடிக்கைகளை எடுக்கவில்லை என ஒரு சாரரும், வழக்கமாக பஞ்சங்களை எதிர்கொள்ள அரசு எடுக்கும் முடிவுகள் இப்பஞ்சத்தை சமாளிக்கப் போதுமானதாக இல்லை என ஒரு சாரரும் கருதுகின்றனர். 1944 இல் பஞ்சம் தீர்ந்த போது 20 முதல் 40 லட்சம் மக்கள் மாண்டிருந்தனர்.

## இதனையும் காண்க
*பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு

## மேற்கோள்கள்

## மேலும் படிக்க

* 
* 
* 
* 
* 
* 
* 
* 
* 

## வெளி இணைப்புகள்s

* Bengal Famine materials in the South Asian American Digital Archive (SAADA)
* Hungry Bengal&nbsp;– War, Famine, Riots, and the End of Empire 1939–1946
* BBC/OU: The things we forgot to remember&nbsp;– The Bengal famine 

பகுப்பு:இந்தியாவில் பஞ்சம்
பகுப்பு:பிரித்தானிய இந்தியாவில் பஞ்சம்
பகுப்பு:1943 நிகழ்வுகள்
பகுப்பு:மேற்கு வங்காளத்தின் வரலாறு
பகுப்பு:வங்காளதேச வரலாறு
வீதி அபிவிருத்தி அதிகார சபை

**வீதி அபிவிருத்தி அதிகார சபை**, இலங்கையில் உள்ள நெடுஞ்சாலைகள் மற்றும் பிரதான சாலைகளை (ஏ, பி தர சாலைகள்) பராமரிக்கும் அதிகார சபை ஆகும். புதிய நெடுஞ்சாலைகள், பாலங்கள், அதிவிரைவுச் சாலைகள் போன்றவற்றைத் திட்டமிடல், வடிவமைத்தல், கட்டியமைத்தல் மற்றும் ஏற்கனவேயுள்ள பிரதான சாலைகளைச் செப்பனிடல், பராமரித்தல் என்பன இச்சபையின் பிரதான பணிகள் ஆகும்.
## மேற்கோள்கள்

## வெளியிணைப்புகள்
அதிகாரபூர்வ வலைத்தளம்

பகுப்பு:இலங்கையில் போக்குவரத்து
பகுப்பு:இலங்கை அரச நிறுவனங்கள்
ஏ-2 நெடுஞ்சாலை (இலங்கை)

இலங்கையின் **ஏ2 பெருந்தெரு** கொழும்பில் தொடங்கி காலி, மாத்தறை, அம்பாந்தோட்டை ஊடாக வெள்ளவாயாவில் முடிவடையும் முதல் தர வாகனப் போக்குவரத்து நெடுஞ்சாலை ஆகும்.

கொழும்பு மற்றும் புறநகர்ப் பகுதி வரை இவ்வீதி காலி வீதி என அழைக்கப்படுகின்றது. இது பம்பலப்பிட்டி, வெள்ளவத்தை, தெகிவளை, கல்கிசை, இரத்மலானை, மொரட்டுவை, பாணந்துறை, களுத்துறை, வாதுவை, பேருவளை, பெந்தோட்டை, அம்பலாங்கொடை, கிக்கடுவை ஆகிய நகரங்கள் ஊடாக காலியை அடைகின்றது.

## உசாத்துணை மற்றும் வெளி இணைப்புகள்
* வீதி அபிவிருத்தி அதிகாரசபை 
* துறைமுகங்கள், நெடுஞ்சாலைகள் அமைச்சு

பகுப்பு:இலங்கையின் நெடுஞ்சாலைகள்
மோகன் ராமன்

**மோகன் ராமன் ** (பிறப்பு **மோகன் வெங்கட பட்டாபி ராமன்**, ஏப்ரல் 3, 1956) இந்திய திரைப்பட மற்றும் தொலைக்காட்சி நடிகராவார். மேலாண்மைப் பயிற்றுனராகவும் பணி புரிந்து வருகிறார். தமிழ்த் தொலைக்காட்சித் தொடர்களில் துணை மற்றும் எதிர்மறை வேடங்களில் சிறப்பாக நடித்துப் பெயர் பெற்றுள்ளார். குறிப்பாக மர்மதேசம் (விடாது கறுப்பு), சிதம்பர ரகசியம் போன்ற தொலைக்காட்சித் தொடர்களால் பெரிதும் அறியப்பட்டவர். வழக்கறிஞரும் அரசியல்வாதியுமான வி. பி. ராமனின் மூத்த மகனாவார். தற்போதைய தமிழ்நாடு அரசு தலைமை வழக்கறிஞர் பி. எஸ். ராமனின் அண்ணன் ஆவார்.

## திரைப்படத்துறை
### தொலைக்காட்சி

### திரைப்படங்கள்

## உசாத்துணைகள்

* 

## வெளி இணைப்புகள்
* மோகன்ராமன்- வலைப்பதிவு
* கூகுள் தளங்கள் 
* ஃபேசுபுக்கில்

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:இந்தித் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
க. ரா. இராமசாமி

**க. ரா. இராமசாமி** (ஆங்கிலம்: *K. R. Ramasamy*) ஒரு இந்திய அரசியல்வாதி, சமூக சேவகர், மற்றும் காரைக்குடி சட்டமன்றத் தொகுதியின்  முன்னாள் சட்டமன்ற உறுப்பினரும் ஆவார். இவர் தமிழ்நாடு சட்டமன்றத்திற்கு, தொடர்ச்சியாக ஐந்துமுறை  இந்திய தேசிய காங்கிரசு மற்றும் த.மா.கா கட்சிகளின் சார்பாக திருவாடாணை சட்டமன்றத் தொகுதியிலிருந்து 1989, 1991, 1996, 2001 மற்றும் 2006 ஆண்டுகளில் நடைபெற்ற தேர்தல்களில் தேர்ந்தெடுக்கப்பட்டார். தொடர்ந்து 2016 ஆவது ஆண்டில் நடைபெற்ற 2016 சட்டமன்றத் தேர்தலில் காரைக்குடி தொகுதியில் போட்டியிட்டு வென்றுள்ளார்.

## சிறப்பு
இவர் தமிழ்நாடு பொது கணக்குக்குழு தலைவராகவும் பதவி வகித்துள்ளார்.
இவரின் தந்தை கரியமாணிக்கம் அம்பலம்  திருவாடானை சட்டமன்றத் தொகுதியிலிருந்து நான்குமுறை சட்டமன்ற உறுப்பினராக தேர்ந்தெடுக்கப்பட்டவர் ஆவார்.

## வகித்த பதவிகள்
### சட்டமன்ற கட்சித் தலைவர்
ஆறாவது முறையாக சட்டமன்ற உறுப்பினராக பதவியேற்ற இவர் காங்கிரசு கட்சியின் சட்டமன்ற தலைவராகத் தேர்ந்தெடுக்கப்பட்டார்.

### சட்டமன்ற உறுப்பினராக

## இதனையும் காண்க
* கரியமாணிக்கம் அம்பலம்
## மேற்கோள்கள்

## வெளி இணைப்புகள்
* ஐந்துமுறை சட்டமன்ற உறுப்பினர்
* தமிழ்நாடு சட்டமன்றத்தில் ஐந்தாவது முறையாக பதவி ஏற்ப்பு வைபவம்

பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
ஆளுடைய பிள்ளையார் திருக்கலம்பகம்

**ஆளுடைய பிள்ளையார் திருக்கலம்பகம்** நம்பியாண்டார் நம்பியால் இயற்றப்பட்டது. இது பதினோராம் திருமுறையின் ஒரு அங்கமாகும். கலம்பகம் சிற்றிலக்கிய வகையைச் சேர்ந்த இந்நூலின் நாற்பத்தொன்பது பாடல்கள் கிடைத்துள்ளன.

## ஆதாரங்கள்
*திருச்சிற்றம்பலம், திருவாலவாயுடையார் முதலிய பன்னிருவர் அருளிய பதினொன்றாந் திருமுறை

பகுப்பு:கலம்பகங்கள்
பகுப்பு:சைவ சமய நூல்கள்
ஜிஜே 1241 பி

**ஜிஜே 1214 பி** (*GJ 1214 b*) என்பது ஜிஜே 1214 என்ற விண்மீனைச்ச் சுற்றி வரும் ஒரு புறக்கோள். இந்த விண்மீன் சூரியனில் இருந்து 13 பார்செக் ((அண்னளவாக 48 ஒளி ஆண்டு) தூரத்தில் உள்ளது. இந்தப் புறக்கோள் 2009 டிசம்பரில் கண்டுபிடிக்கப்பட்டது. இது பூமியை விடப் பெரியதும், நமது சூரிய மண்டலத்தில் உள்ள வளிமக் கோள்களை ஆரையிலும், திணிவிலும் சிறியதாகவும் இருப்பதால் இது மேன்மையான-பூமி என வகைப்படுத்தப்பட்டுள்ளது. கொரொட்-7பி என்ற புறக்கோளுக்கு அடுத்ததாகக் கண்டுபிடிக்கப்பட்ட மேன்மையான பூமி இதுவாகும். இதன் விண்மீன் ஒப்பீட்டலவில் நமது சூரியனுக்குக் கிட்டவாக உள்ளதால் இது பெருமளவு முக்கியத்துவம் பெறுகிறது. 2012 பெப்ரவரியில் வெளியிடப்பட்ட ஆய்வு முடிவுகளின் படி இக்கோள் பெருமளவு நீரினால் ஆனது என ஹபிள் விண்வெளித் தொலைநோக்கி மூலம் ஆராயப்பட்டு உறுதிப்படுத்தப்பட்டது.

## மேற்கோள்கள்

## வெளி இணைப்புகள்
*Astronomers Find World with Thick, Inhospitable Atmosphere and an Icy Heart
*MEarth Project
*GJ 1214b Revealed To Be ‘Mini Neptune’
*Hubble reveals a new class of planet

பகுப்பு:புறக்கோள்கள்
சி. சங்கரன் நாயர்

**செத்தூர் சங்கரன் நாயர்** என்ற முழுப்பெயர் கொண்ட **சி. சங்கரன் நாயர்** (ஜூலை 11, 1857 – 1934) ஓர் இந்திய தேசியக் காங்கிரசு கட்சியைச் சேர்ந்த அரசியல்வாதி மற்றும் இந்திய விடுதலைப் போராட்ட வீரர்.

மலபார் கடற்கரையில் பிறந்த சங்கரன் நாயர், சென்னை மாநிலக் கல்லூரியிலும் சென்னை சட்டக் கல்லூரியிலும் படித்து பட்டம் பெற்றார். சென்னை உயர் நீதிமன்றத்தில் வழக்கறிஞராகப் பணியாற்றினார். தற்காலிகத் தலைமை வழக்கறிஞராகவும் சில காலம் பணியாற்றினார். 1908 இல் சென்னை உயர்நீதிமன்ற நீதிபதிகளில் ஒருவராக நியமிக்கப்பட்டார். 1897 இல் அம்ரோட்டியில் நடைபெற்ற இந்திய தேசிய காங்கிரசு மாநாட்டிற்குத் தலைமை தாங்கினார். 1900 முதல் சென்னை மாகாண சட்டமன்ற உறுப்பினராகப் பணியாற்றினார். பல்வேறு அரசு குழுக்களில் அங்கம் வகித்த இவரது பணியைப் பாராட்டி 1912 இல் பிரித்தானிய அரசு இவருக்கு சர் பட்டம் வழங்கியது. 1928 இல் பிரித்தானிய இந்தியாவில் அரசியல் சீர்திருத்தங்கள் செய்ய அரசால் உருவாக்கப்பட்ட இந்திய மத்திய குழுவின் தலைவராகப் பணியாற்றினார்.

## மேற்கோள்கள்
*

பகுப்பு:1857 பிறப்புகள்
பகுப்பு:1934 இறப்புகள்
பகுப்பு:இந்திய விடுதலைப் போராட்ட வீரர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:தமிழ்நாடு தலைமை வழக்குரைஞர்கள்
ரெயின் மேன் (திரைப்படம்)

***ரெயின் மேன்*** (*Rain man*) 1988 இல் வெளியான ஓர் அமெரிக்க நாடகத் திரைப்படமாகும். பேர்ரி மார்ரோ மற்றும் ரொனால்ட் பாஸ் ஆகியோரால் எழுதப்பட்டு பேர்ரி லேவின்சனால் இயக்கப்பட்டது. டஸ்டின் ஹோப்மேன், டோம் க்ரூஸ், வேலறி கொலீனோ ஆகியோர் நடித்துள்ளனர். இத்திரைப்படம் சிறந்த திரைப்படம், சிறந்த இயக்கம், சிறந்த ஒளிப்பதிவு ஆகியவற்றிற்காக ஆசுக்கர் விருது பெற்றது.

## வெளி இணைப்புகள்
* 
* 
* 
* 
* 
* 

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:1988 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
பகுப்பு:அமெரிக்கத் திரைப்படங்கள்
சந்திராஷ்டமம் (சோதிடம்)

**சந்திராஷ்டமம்** என்பது குறிப்பிட்ட ஜாதகத்தில் ஜென்ம ராசிக்கு எட்டாமிடத்தில் சந்திரன் நிலைபெறும் காலமான இரண்டே கால் நாட்களாகும். சந்திரன் என்பது *கோசார சந்திரன்* ஆகும். *அஷ்டமம்* என்பது எட்டாமிடம் என்று பொருள்படும். 
## கணித முறைகள்
இது சந்திரனின் சுழற்சி காரணமாக ஏற்படும் தோஷமாகும். எடுத்துக்காட்டாக ஒருவருக்கு *விருச்சக ராசி* ஜென்ம ராசி என்றும், *அனுஷம்* ஜென்ம நட்சத்திரம் என்றும் அமைந்துள்ளது என்றால், விருச்சகத்திற்கு எட்டாம் ராசியான மிதுன ராசியில் சந்திரன் சஞ்சரிக்கும் காலம் விருச்சக ராசிக்காரர்களுக்கு சந்திராஷ்டமம் ஆகும். மிதுன ராசியில் *மிருகசீரிடம்* 1, 2, பாதங்கள், *திருவாதிரை* 1, 2, 3, 4 பாதங்கள் மற்றும் *புனர்பூசம்* 1, 2, 3 ஆகிய மூன்று நட்சத்திங்கள் (ஒன்பது பாதங்கள்) உள்ளன.

மற்றொரு கணித முறையில் குறிப்பிட்ட ஜாதகரின் ஜென்ம நட்சதிரத்தில் இருந்து எண்ணி 17 ஆவது நட்சத்திரம் முதல் உள்ள காலம் சந்திராஷட்டமம் ஆகும். இது ஒரு துல்லியமான கணக்கீட்டு முறை என்று கருதப்படுகிறது.

## சந்திரனின் காரகத்துவம் (''ஒருவருடைய ஜாதகப்படி நடக்கும் தசாபுத்தி காலங்களிலும், கோசார காலங்களிலும் கிரகங்கள் அளிக்கும் பலன்கள்'')
சந்திரனை *மனோகாரகன்* என்றும் போக்குவரத்துகளுக்கு காரகன் என்றும் சோதிட நூல்கள் குறிப்பிடுகின்றன. எனவே மனோகாரகன் எட்டில் மறையும்போது மன உளைச்சல்களையும், பொறுமையின்மை, ஆத்திரம், எரிச்சல், கோபம் போன்ற எதிர்மறை குணங்களையும் தருகிறார். இக்காலங்களில் வாகனங்களில் செல்லும் போது கவனமாக செல்ல வேண்டியதும் அவசியமாகிறது.
## பரிகாரங்கள்
சுபமான நிகழ்வுகளை சந்திராஷ்டம காலங்களில் நடத்த பரிந்துரைக்கப்படுவதில்லை. இக்காலங்களில் முக்கிய முடிவுகளை எடுக்காமல் ஒத்தி வைக்கலாம். கடன் கொடுக்கல் வாங்கல்களை தவிர்க்கலாம். பேச்சைக் குறைத்து இறைவனை மனதில் வழிபட்டு தியானித்தல் நல்ல பலன்களைத் தரும்.
## மேற்கோள்கள்
# சந்திராஷ்டமம் என்பதின் விளக்கம்
# சந்திராஷ்டமம் என்றால் என்ன?

பகுப்பு:சோதிடம்
பகுப்பு:இந்தியக் காலக் கணிப்பு முறைகள்
அண்ணீ ஹால்

***அண்ணீ ஹால்*** (*Annie Hall*) வுட்டி ஆலனால் இயக்கப்பட்ட 1977 ஆம் ஆண்டு வெளியான அமெரிக்க காதல் நகைச்சுவைத் திரைப்படமாகும். வுட்டி ஆலனால் இயக்கப்பட்டப் படங்களிலேயே மிகவும் சிறந்த படமாக கருதப்படுகிறது.
இப்படம் சிறந்த திரைப்படம், சிறந்த இயக்கம், சிறந்த ஒளிப்பதிவு மற்றும் சிறந்த நடிகைக்கான அகாதமி விருதுகளை வென்றது.

## வெளி இணைப்புகள்
* 
* 
* 
* 
* 

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:1977 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:அமெரிக்கத் திரைப்படங்கள்
சூடும் மலர்கள்

பல வகையான மலர்கள் தமிழ்நாட்டில் அணியும் பொருளாகப் பயன்படுகின்றன. மகளிர் கூந்தலை வாரிப் பூச்சூடிக்கொள்கின்றனர். அது அவர்களுக்குப் பொலிவைத் தருகிறது. ஆண்களும் போர்க்காலத்தில் அடையாளப் பூவாக மலர்களை அணிந்துகொள்வர். கட்டித் தலையில் அணிந்துகொள்ளும் பூவுக்குக் கண்ணி என்று பெயர். கழுத்தில் அணிவது மாலை. சில மலர்களைக் கொத்தோடு பறித்துத் தனியே கூந்தலிலும், காதிலும், மூக்கிலும் அணிந்துகொள்வதும் உண்டு. மணத்துக்காகவும், அழகுக்காகவும் இவை சூடிக்கொள்ளப்படுகின்றன. 
## மக்கள் சூடும் மலர்கள் - காட்சிக்காக

File:Flower (sevanthi).jpg|செவ்வந்தி
File:Flower to wear sampanki.JPG|தளவம் என்னும் செம்முல்லை
File:Flower MULLAI THALAVAM.jpg|தளவம் மலர்ந்த பூவின் கண்ணி
File:Flower, joined sambangi.jpg|சம்பங்கி
File:Flower, MULLAI 3.jpg|முல்லை கண்ணி
File:Flower mullaii.jpg|முல்லை
File:Flower nithiya-malli 1.jpg|மல்லிகை
File:Flower tree-malli.jpg|மரமல்லிகை

## சிலைகளுக்குச் சார்த்தும் மலர்கள்

File:Arali shaped 3.jpg|அரளி


பகுப்பு:மலர்கள்
இரெமி ஓக்லிக்கு

**இரெமி ஓக்லிக்கு** (Rémi Ochlik) (1983 – 22 பெப்பிரவரி 2012) ஒரு பிரான்சிய செய்தி ஒளிப்படக்கலைஞர். சிரியாவில் உள்ள ஓம்சு என்னும் நகரத்தில் நடந்த உள்நாட்டுப்போரில் சிரிய அரசின் குண்டுவீச்சு போன்ற வன்முறைச் செய்கைகளால் ஏற்பட்ட காட்சிகளைப் படமாக்கியதில் நன்கு அறியப்பட்டார்

## வாழ்க்கை
ஓக்லிக்கு வடகிழக்குப் பிரான்சில் உள்ள இலொரேயின் (Lorraine) என்னும் பகுதியில் உள்ள மொசெல் வட்டத்தில் உள்ள தியோன்வில் (Thionville) என்னும் இடத்தில் 1983 இல் பிறந்தார். சிறுவனாக இருந்த பொழுது தொல்பொருளாளராக ஆசைப் பட்டார் ஏனெனில் இவர் பயணம் செய்யவும் புதுமுயற்சிகள் செய்யவும் ஆசைப்பட்டார். ஆனால் இவருக்கு இவர் தாத்தா ஓர் ஒலிப்பசு ஒளிப்படக் கருவி (Olympus OM1) ஒன்றைக் கொடுத்தவுடன் இவருக்கு ஒளிப்படம் பிடிப்பதில் ஆர்வம் பிறந்தது. இவர் பாரிசில் ஒளிப்படத்துறையில் பட்டப்படிப்பு படித்தார், பின்னர் ஐக்கார்டு ஒளிப்படப் பள்ளியில் (Icart Photo School) படித்தார். இவர் வோசிட்டாக் (Wostok) என்னும் ஒளிப்பட விற்பனை நிறுவனத்துக்காக செப்டம்பர் 2002 முதல் ஆர்ப்பாட்டங்கள் முதலியவற்றை ஒளிப்படம் எடுக்கத் தொடங்கினார்.

இவருக்கு புதுவிடிவு ஏற்பட்டது 2004 இல் எயிட்டியில் குடியரசுத்தலைவர் தேர்தல் போட்டியாகும். இவர் எயிட்டியைப் பற்றிக் கூறியது:

It was my war, I thought. When I saw what was going on in Haiti, I immediately asked myself what I was doing there. Guys with guns were taking me around on motorbikes. I could sense the danger, but it was where I always dreamt to be, in the action.

இவருடைய ஒளிப்படங்களை சோக் (Choc) என்னும் இதழ் 2000 யூரோ கொடுத்து வாங்கியது. இவருடைய ஆர்ப்பாட்டக் காட்சி ஒளிப்படம் இளம் செய்தியாளருக்கான பிரான்சுவா சாலே பரிசு (Francois Chalais Award) பெற்றது.. 2007 இல் பிரான்சு நாட்டின் தலைவர் போட்டியைப் பற்றிய படங்களை பாரிசிய ஒளிப்பட விற்பனையாளர்கள் IP3 உக்காக எடுத்தார். இவர் 2008 இல் காங்கோ மக்களாட்சிக் குடியரசிலும் 2010 இல் எயிட்டியில் நிகழ்ந்த காலரா கொள்ளைநோய்ப் பரவல் பற்றியும் செய்தி ஒளிப்படக்கலைஞராகப் பணியாற்றினார்.

## மேற்கோள்களும் அடிக்குறிப்புகளும்

## வெளியிணைப்புகள்
*ஏற்புபெற்ற தளம்
*ஐபி3 பிரசுத் தளம்
*Gallery 
*இரெமி ஓக்லிக்கு வாழ்க்கைக் குறிப்பு

பகுப்பு:போர்க்கள ஒளிப்படக்கலைஞர்கள்
பகுப்பு:பிரான்சிய ஒளிப்படக்கலைஞர்கள்
பகுப்பு:1983 பிறப்புகள்
பகுப்பு:2012 இறப்புகள்
பகுப்பு:பிரான்சியப் புகைப்படக் கலைஞர்கள்
காட்டுப்பூக்கள்

காடுகளிலும், மலைகளிலும், வயல்வெளியிலுள்ள வேலிப் புதர்களிலும் பூத்துக் குலுங்கி அழியும் மலர்கள் பல. பெயருக்காக அவற்றைப் படங்களுடன் நினைவுகூர்வது இப் பகுதி. 
## காட்சியகம்

File:Flower datura.jpg|ஊமத்தம்பூ
File:Flower phlomis 1.jpg|தும்பைப் பூ
File:Flower phlomis 2.jpg|தும்பைப் பூ
File:Flower SIIMAI OONAN.jpg|சீமை ஓணான் பூ
File:Wild flower, sinni.jpg|சின்னிப் பூ
File:Wild unripe fruit, sinni.jpg|சின்னிச்செடியில் காய்கள்
File:Thorn bush seemai-karuvai.jpg|சீமைக்கருவை முள்
File:Herb, nurai-puundu.JPG|நுரைப்பூண்டு
File:Flower hedge cotton.jpg|வேலிப்பருத்தி


பகுப்பு:மலர்கள்
மதுவிலக்கு

**மதுவிலக்கு** என்பது ஒரு குறிப்பிட்ட நிலப்பகுதியில் (நாடு, மாநிலம் அல்லது நகரம்) மதுவின் தயாரிப்பு, விநியோகம் மற்றும் விற்பனையைத் தடை செய்யும் சட்ட நடவடிக்கை ஆகும். பொதுவாக சமயம், சமூக சீர்திருத்தம், பொதுநலம் போன்ற காரணங்களால் மதுவிலக்குக் கொள்கைகள் அரசுகளால் ஏற்றுக் கொள்ளப்படுகின்றன. உலக வரலாற்றில் பல்வேறு காலகட்டங்களில் பல்வேறு நாடுகளில், பலதரப்பட்ட மதுவிலக்குக் கொள்கைகள் அமலில் இருந்துள்ளன. மதுவிலக்கு நடைமுறைப்படுத்தப்படும் காலங்களில் சட்டத்துக்குப் புறம்பான மதுபானத் தயாரிப்பும் விற்பனையும் அதிகரிப்பது வழக்கம்.

## காந்தியின் முழு மதுவிலக்குப் போராட்டம்
பிரித்தானியாவின் இந்தியப் பேரரசுக்கு எதிராக, 1930ஆம் ஆண்டில் இந்தியாவில் மதுவிலக்கை நடைமுறைப்படுத்தக்கோரி மகாத்மா காந்தி அறிவித்த சாராயம் மற்றும் கள்ளுக் கடை மறியல் போராட்டங்களின் விளைவாக அன்றைய சென்னை மாகாணத்தில் 9000 சாராயக் கடைகளை ஏலம் எடுக்க ஆளின்றி 6000க்கு மேற்பட்டவை அடைக்கப்பட்டன. பல தாலுகா, மாவட்டப் பஞ்சாயத்து போர்டுகள் தென்னை, பனை  மரங்களைக் கள்ளிறக்கக் குத்தகைக்கு விடுவதில்லை எனத் தீர்மானம் இயற்றி இலாபத்தைப் புறக்கணித்தன. காந்தி தொடங்கி வைத்த மதுவிலக்குப் போராட்டத்தின் விளைவாக கிராமங்களில் மது குடிப்பவர்களை புறக்கணிப்பதும் நடந்தேறியது.

## நாடுகள் வாரியாக மதுவிலக்கு
## இந்தியா
இந்தியாவில், தமிழ்நாடு மதுவிலக்குக் கொள்கையைக் கைவிட்டு அரசே மதுவிற்பனை செய்யும் மாநிலமாகவும், கேரளா மதுவிலக்கை நோக்கி முன்னேற முயலும் மாநிலமாகவும், குஜராத், பீகார் மதுவிலக்குக் கொள்கை கொண்ட மாநிலங்களாகவும் உள்ளன.

### தமிழ்நாடு

## இதையும் பார்க்கவும்
* 2015 மதுவிலக்கு ஆதரவு போராட்டங்கள்
* தமிழ்நாடு மாநில வாணிபக் கழகம்

## மேற்கோள்கள்

## வெளியிணைப்புகள்
* தினமணி-விவாத மேடை - பூரண மதுவிலக்கு சாத்தியமா

பகுப்பு:சட்டம்
பகுப்பு:போதைப்பொருள்கள்
சிக்கிலிடே

***சிக்கிலிடே*** (*Chikilidae*) என்பது 2012-ஆம் ஆண்டில் தனிக்குடும்பமாக அறியப்பட்ட இந்திய சிறுகண் காலிலி நிலநீர்வாழிக் குடும்பமாகும். குருட்டுப்புழுக்களைக் குறிக்கும் காரோ மொழிச் சொல்லில் இருந்து பெயரிடப்பட்டாலும், இவை புழுக்கள் அல்ல, கால்கள் இல்லாத நிலநீர் வாழிகள். சிறுகண் காலிலி நிலநீர்வாழி வரிசையில் சிக்கிலிடே பத்தாவது குடும்பமாகும். ஐந்து ஆண்டுகள் இந்தியாவின் வடகிழக்கு மாநிலங்கள் அனைத்திலுமாக 250 இடங்களில் தோண்டிக் கண்டறிந்த புழுவடிவ நிலநீர்வாழ் விலங்கினங்களை தனிக் குடும்பமாக அறிவித்துள்ளனர். முதன் முதலாக 1904-ஆம் ஆண்டு இச்சிற்றினத்தை விவரித்திருந்தாலும் இவை வேறு எந்தக் குடும்பத்தையும் சேராதவை என்பதை அவ்வாய்வுகள் நிறுவின. இந்திய துணைக்கண்டமும் ஆப்பிரிக்க நிலப்பகுதியும் ஒன்றாக கோண்டுவானா பெருங்கண்டமாக இருந்து பிரிந்ததில் இருந்து ஏறத்தாழ 140 மில்லியன் ஆண்டுகளாக இக்குடும்பத்தின் இனங்கள் தனியாக படிப்படியாக வளர்ந்து வந்துள்ளன.

## உடலமைப்பு
நான்கு செ.மீ. நீளம் வரை வளரும் இவை மண்புழுவைப் போன்ற உடலமைப்பைக் கொண்டுள்ளன. தோலுக்கடியில் உள்ள கண்களைக் கொண்டு இவற்றால் எதையும் காண முடியாது என்றாலும் இருட்டுக்கும் வெளிச்சத்துக்கும் உள்ள வேறுபாட்டை உணர முடியும். இவற்றின் மண்டையோடு மண்ணைத் துளைப்பதற்கு வசதியான அமைப்பைக் கொண்டுள்ளது. ஏதாவது அதிர்வு ஏற்பட்டால் இவ்விலங்குகள் தம் உறுதியான மண்டையோட்டின் உதவியுடன் மண்ணைத் துளைத்து விரைந்து நகருகின்றன. கண்ணாடிக் கோலிக்குண்டுகளைப் போன்ற முட்டைகளுக்குள் பார்ப்புகள் வளர்ந்து வெளி வருகின்றன. தவளை போன்ற மற்ற நிலநீர்வாழிகளில் பார்ப்புகள் தலைப்பிரட்டைகளாகிப் பின்பு முதிருவதைப் போல அல்லாமல் முட்டைகளில் இருந்து நேரடியாக புழுவடிவ விலங்குகள் வெளிவருகின்றன.

## உணவு
பெரும்பாலும் சிறு புழுக்களையும் பூச்சிகளையும் உண்டு வாழ்கின்றன.

## வாழிடம்
காடுகளிலும், மனிதர்களின் குடியிருப்புக்களுக்கு அருகேயும் கூட இவை மண்ணுக்கடியிலும் இலை தழைகளுக்குக் கீழேயும் காணப்படுகின்றன. இவ்வினங்கள் இந்தியாவின் வடகிழக்கு மாநிலங்களில் தான் கண்டுபிடிக்கப்பட்டுள்ளன.

## இனப்பெருக்கம்
தாய் முட்டையிட்டு இரண்டு மூன்று மாதங்களுக்கு உண்ணாமல் முட்டைகளை அடை காக்கிறது. சில இனங்களில் முட்டைகள் பொரிந்து பார்ப்புகள் வெளியே வந்ததும் தாயின் தோல் உரிகிறது. அதைப் பார்ப்புகள் உண்கின்றன.

## மேற்கோள்கள்


பகுப்பு:சிறுகண் காலிலிகள்
பகுப்பு:முதுகெலும்பிகள்
பகுப்பு:ஈருடக வாழிகள்
செங்குந்தர் மேல்நிலைப் பள்ளி

**செங்குந்தர் மேல்நிலைப்பள்ளி**, ஈரோடு மாநகரில் அமைந்துள்ள அரசு நிதியுதவி பெறும் பள்ளிகளில் ஒன்றாகும். ஆறாம் வகுப்பு முதல், பன்னிரெண்டாம் வகுப்பு வரை உள்ள இப்பள்ளியில் தமிழ் மற்றும் ஆங்கில வழியில் கல்வி பயிற்றுவிக்கப்படுகிறது. இப்பள்ளி செங்குந்தர் கல்வி நிறுவனங்களின் நிர்வாகத்தின் கீழ் செயல்பட்டு வருகிறது.

## சிறப்புகள்
இப்பள்ளியில் நாட்டு நலப்பணித் திட்டம், சாரணர் இயக்கம் மற்றும் தேசிய மாணவர் படை போன்ற மாணவர்களுக்கான சேவை அமைப்புகள் நிறுவப்பட்டுள்ளன. இப்பள்ளி மாணவர்கள் மாவட்ட அளவிலும், மாநில அளவிலும் நடத்தப் பெற்ற பல்வேறு விளையாட்டுப் போட்டிகளில் பல்வேறு பரிசுகளைப் பெற்றுள்ளனர்.

## வெளி இணைப்புகள்
* லின்க்டுஇன் தளத்தில் செங்குந்தர் மேல்நிலைப்பள்ளி

## மேற்கோள்கள்
 

பகுப்பு:ஈரோடு மாவட்டத்திலுள்ள அரசு உதவி பெறும் பள்ளிகள்
சௌக்கிட்

**சௌக்கிட்** *(Chow Kit)* என்பது மலேசியா, கோலாலம்பூர் மாநகரத்தில் உள்ள துணை மாவட்டம் ஆகும். இது சௌக்கிட் சாலையில் உள்ளது. சௌக்கிட் சாலையின் இரு புறமும் ராஜா லாவுட் சாலை, துவாங்கு அப்துல் ரகுமான் சாலை என இரு சாலைகள் இணையாகச் செல்கின்றன. 

முன்பு காலத்தில் சௌக்கிட் பகுதியில் லோக் சௌக்கிட் *([[:en:Loke Chow Kit|Loke Chow Kit]])* எனும் ஈயத் தொழில் செல்வந்தர் இருந்தார். அவர் நகராட்சி மன்ற உறுப்பினராகவும் பதவி வகித்தார். அவர் பல தார்மீகப் பணிகளில் ஈடுபட்டு மக்களுக்கு உதவிகள் செய்தார். அவரின் நினைவாக அப்பகுதிக்கு சௌக்கிட் என்று பெயர் வந்தது.

1960-ஆம் ஆண்டுகளில் சைக்கிட் பகுதிகள் சீனர்களின் முதன்மை வசிப்பிடமாக விளங்கின. 2000-ஆம் ஆண்டுகளில் மாற்றம் கண்டது. தற்போது இந்தோனேசியர்களின் சொர்க்கபுரியாக மாறி விட்டது. இங்கு தற்போது அதிகமான மலாய்க்காரர்களும் சந்தை வியாபாரங்களில் ஈடுபட்டுள்ளனர். சௌக்கிட் அருகில் கம்போங் பாரு எனும் மலாய்க் குடியிருப்பு பகுதி உள்ளது. இங்கு மலாய்க்காரர்கள் பன்னெடுங்காலமாக வாழ்ந்து வருகின்றனர்.

## பொது

சௌக்கிட் பசார் எனும் சந்தையில் காய்கறிகள், இறைச்சிகள், மீன்கள் போன்றவை விறகப்படுகின்றன. வெளிநாட்டு சுற்றுப்பயணிகள் சௌக்கிட் பசாருக்கு *(Bazaar Baru Chow Kit)* வருகை புரிவது வாடிக்கையாகி விட்டது. 

இங்குள்ள இரவுச் சந்தையும் *(Bundle Chow Kit)* மிகப் பிரபலமானது. 2003-ஆம் ஆண்டு இங்கு  ஒற்றைத் தண்டூர்தி நிலையம்  சௌக்கிட் நிலையம் *(Monorail)* கட்டப்பட்டது. ஒவ்வொரு நாளும் ஆயிரக் கணக்கானோர் இந்த ஒற்றைத் தண்டவாளச் சேவையைப் பயன்படுத்துகின்றனர்.

## மேற்கோள்

## வெளி இணைப்புகள்

பகுப்பு:மலேசிய நகரங்கள்
பகுப்பு:கோலாலம்பூர்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:கோலாலம்பூர் சுற்றுலா இடங்கள்
ஜாலான் தம்புசாமி

**ஜாலான் தம்புசாமி** *(Jalan Thamboosamy)* என்பது தம்புசாமி பிள்ளை எனும் மலேசியத் தமிழரின் நினைவாக விளங்கும் ஒரு சாலையின் பெயர். தம்புசாமி பிள்ளை மலேசியாவுக்கு ஆற்றியுள்ள சேவைகளைப் பாராட்டும் வகையில் இந்தச் சாலைக்கு அவருடைய பெயர் வைக்கப்பட்டது. 

தம்புசாமி சாலை சௌக்கிட் பகுதியில் உள்ள தியோங் நாம் சீனக் குடியிருப்பு பகுதியையும் ஜாலான் பெத்ராவையும் இணைக்கின்றது. தம்புசாமி சாலை ஒரு தமிழரின் பெயரில் இருந்தாலும் அங்கு அதிகமான சீனர்கள் வாழ்கின்றனர். இந்தச் சாலைக்கு அருகாமையில் உள்ள ஜாலான் பெத்ராவில் மலாய்க்காரர்களின் ஆதிக்கம் மிகுதியாக உள்ளது. ஜாலான் தம்புசாமியில் ஒரு சீனர் கோயிலும் உள்ளது. இந்தக் கோயிலில் ஆண்டுதோறும் சீனர்களின் *Hungry Ghost Festival* எனும் ’பசிப் பேய்’ திருவிழா நடைபெறுகிறது. 

இந்தச் சாலையில் இப்பொழுது அடிக்கடி கார் போக்குவரத்து நெரிசல்கள் ஏற்படுகின்றன. தவிர, மழைகாலங்களில் திடீர் வெள்ளமும் ஏற்படுகிறது என்று அப்பகுதியில் வாழும் கடைக்காரர்கள் கவலை தெரிவிக்கின்றனர். 

## மேற்கோள்கள்

பகுப்பு:மலேசியாவில் போக்குவரத்து
புடு

**புடு** (ஆங்கிலம்; மலாய்: *Pudu, Kuala Lumpur)* என்பது மலேசியா, கோலாலம்பூர் மாநகர மையப் பகுதியில் உள்ள ஒரு நகரப் பகுதியாகும். இந்த நகரப் பகுதி புடு சாலையில் உள்ளது. இங்கு கோலாலம்பூரின் மிகப் பழமையான புடு சென்ட்ரல் பேருந்து நிலையம் உள்ளது. 

இங்கு இருந்து ஒரு கிலோமீட்டர் தொலைவில் புடு சிறைச்சாலை இருந்தது. 1895-இல் கட்டப்பட்ட அந்தச் சிறைச்சாலை 2010 சூன் மாதம் தகர்க்கப்பட்டது. கோலாலம்பூரில் பெரிய காய்கறிச் சந்தையும் புடுவில் தான் உள்ளது.

## பொது

புடுவிற்கு அருகாமையில் புகழ்பெற்ற புக்கிட் பிந்தாங் வணிக மையம் உள்ளது. இங்கு மின்சாதனங்கள், கணினிகள், ஆடை அணிகலன்கள், மேற்கத்திய உணவுப் பொருட்கள் போன்றவை 24 மணி நேரமும் கிடைக்கின்றன. 

இங்கு தான் உலகப் புகழ்பெற்ற பெட்ரோனாஸ் இரட்டைக் கோபுர வானளாவிகள் உள்ளன.

## போக்குவரத்து

* புடு எல்ஆர்டி நிலையம்

## அரசியல்

புடு மாநாகர்ப் பகுதி புக்கிட் பிந்தாங் மக்களவைத் தொகுதியின் வழியாக மலேசிய மக்களவையில் பிரதிநிதிக்கப்படுகிறது.

## மேற்கோள்

## வெளி இணைப்புகள்

பகுப்பு:மலேசிய நகரங்கள்
பகுப்பு:கோலாலம்பூர்
பகுப்பு:கோலாலம்பூர் சுற்றுலா இடங்கள்
அடைப்பி

**அடைப்பி** (*Gasket*) அடைவலயம் என்பது இயந்திர பாக இணைப்புகளில் அழுத்தத்தாலோ அல்லது தெறித்தலினாலோ கசிவுகள் ஏற்படாமல் தடுக்கப் பயன்படுகிறது. இணைப்பிறுக்கித் தகடு, இரப்பர் வலயங்கள் போன்றவை அடைப்பியாக செயற்படுகின்றன. அடைப்பிகள் பயன்படும் முறை மற்றும் இடத்தைப் பொறுத்து பலவகையாகப் பிரிக்கப்படுகிறது.

உயரழுத்த நீராவி அமைப்புகள் போன்ற குறிப்பிட்ட பயன்பாடுகளுக்கான அடைவலயங்கள் கல்நாரால் செய்யப்படுவதுண்டு. என்றாலும், கல்நார்த் தொடுகை தரும்  உடல்நலக்கேடுகள் காரணமாக, பெரும்பாலும் கல்நார் சாராத அடைவலயங்களே நடைமுறைப் பயன்பாட்டில் உள்ளன.

சில குழாய் இணைப்புகள் பொன்மத்தாலேயே செய்யப்படுகின்றன. இவற்றில் அமர்வுப் பரப்பே அடைப்பு வேலையை நிறைவேற்றுகிறது. பொன்மத்தின் இயல்பான வில்லியல்பு அல்லது பான்மை ( σy,பொன்மத்தின் நெகிழ்வலிமை வரை) பயன்படுத்தப்படுகிறது. இவை அமுக்கவகை இணைப்புகள் (R-con and E-con compressive type joints) எனப்படுகின்றன.

## மேற்கோள்கள்


பகுப்பு:இயந்திரங்கள்
முத்துராஜா (நடிகர்)

**முத்துராஜா** (இறப்பு: பெப்ரவரி 21, 2012, அகவை 34) தமிழ்த் திரைப்பட நகைச்சுவை நடிகர். கிழக்கு கடற்கரை சாலை, வெளுத்துக்கட்டு, வேங்கை, கொஞ்சம் வெயில் கொஞ்சம் மழை உள்பட 55 படங்களில் நடித்துள்ளார். சித்திரம் பேசுதடி படத்தில் இடம்பெற்ற "வாளமீனுக்கும் விலாங்கு மீனுக்கும் கல்யாணம்" என்ற பாடலில் நடித்த பிறகு இவருக்கு பல வாய்ப்புகள் வந்தன. "வாளமீனு முத்துராஜா" என்ற அடைமொழியுடன் இவர் நடித்து வந்தார்.

கம்பத்தைச் சேர்ந்த முத்துராஜா, இயக்குநர் பாரதிராஜா அலுவலகத்தில் பணியாளராகவும், நடிகர் கவுண்டமணியிடம் சில ஆண்டுகள் உதவியாளராகவும் இருந்தவர். தனது வீட்டில் நடந்த விபத்து ஒன்றில் தலையில் பலத்த காயத்துக்குள்ளாகி இறந்தார். இவருக்கு காயத்ரி என்ற மனைவி உள்ளார்.

## வெளி இணைப்புகள்
*இளம் நடிகர் முத்துராஜா மரணம், தினமணி, பெப்ரவரி 23, 2012

பகுப்பு:தமிழ்த் திரைப்பட நடிகர்கள்
பகுப்பு:தமிழ் நகைச்சுவை நடிகர்கள்
பகுப்பு:2012 இறப்புகள்
சிதறம்

**சிதறம்** (*entropy*, எந்திரோப்பி) அல்லது **உலைதி** என்பது  வெப்ப இயக்கவியல் செயல்முறையில் பயன்படும் வேலையாக மாற்ற முடியாத ஆற்றலைத் தீர்மானிக்கப் பயன்படுத்தப்படும் வெப்பவியக்கவியல் பண்பு ஆகும். வெப்பவியக்கவியல் செயல்முறையில் பயன்படுத்தும் ஆற்றல்மாற்றக் கருவிகள், அல்லது இயந்திரங்கள் பயன்படும் வேலையாக மாற்றக்கூடிய ஆற்றலினாலேயே இயங்குகின்றன. இவை வேலையை ஆற்றலாக மாற்றும்போது கருத்தியல் அதிகபட்சத் திறனைக் கொண்டுள்ளது. இந்தச் செயன்முறையின்போது தொகுதியினுள் இயல்பாற்றல் அதிகரிக்கிறது, பின் எஞ்சிய வெப்பம் கழிவாகச் சிதறடிக்கப்படுகிறது. இக்கருத்தாக்கத்தை முதலில் உருவாக்கியவர் உருடால்ஃபு கிளாசியசு (Rudolf Clausius) ஆவார்.

பகுப்பு:வெப்ப இயக்கவியல்
பகுப்பு:இயற்பியல் கோட்பாடுகள்
ஊனா மாவட்டம்

**ஊனா** இமாசலப் பிரதேசத்தில் உள்ள ஒரு மாவட்டம். இமாவட்டத்தின் எல்லை இமாசலப் பிரதேச மாநிலத்தைப் பஞ்சாபின் ஹோசியர்பூர் மாவட்டத்துடன் இணைக்கிறது. ஊனா இம்மாவட்டத்தின் தொழில் நகரமாக அடையாளம் காணப்பட்டுள்ளது. மேலும் இந்நகரம் குல்லு, மணாலி, தர்மசாலா போன்ற சுற்றுலா தளங்களுக்குச் செல்பவர்களுக்கு ஒரு இடைவழி நகரமாக உள்ளது.

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி ஊனா மாவட்டத்தின் மொத்த மக்கட்தொகை 521,057 பேர் ஆவர். இது தோராயமாக கேப் வேர்ட் நாட்டின் மக்கள் தொகைக்குச் சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 543 ஆவது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் ஊனா மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 16.24 % ஆகும் .ஊனா மாவட்டத்தின்  பாலின விகிதப்படி 1000 ஆண்களுக்கு 977 பெண்கள் உள்ளனர். மேலும் ஊனா மாவட்ட மக்களின் கல்வியறிவு விகிதம் 87.23% ஆகும்.

## மேற்கோள்கள்


பகுப்பு:இமாச்சலப் பிரதேசத்திலுள்ள மாவட்டங்கள்
ஜோதி

**ஜோதி** (*Jyoti*) எனக் குறிப்பிடப்படுவது கீழ்க்காணுபவற்றுள் ஒன்றாக இருக்கலாம்:
	
* ஜோதி (1939 திரைப்படம்) - 1939ஆம் ஆண்டு வெளியான தமிழ்த் திரைப்படம்
* ஜோதி (1983 திரைப்படம்) - 1983ஆம் ஆண்டு வெளியான தமிழ்த் திரைப்படம்
* ஜோதி (1955 திரைப்படம்) - 1955 ஆம் ஆண்டு வெளியான மொழிமாற்றுத் தமிழ்த் திரைப்படம் 
* ஜோதி (நெல்) - ஒரு நெல்வகை
* ஜோதி (இதழ்) - பர்மாவில் வெளிவந்த ஒரு தமிழ் இதழ்
செதிற்புழுக்கள்

**செதிற்புழுக்கள்** (Amphisbaenia) என்பன கால்களற்ற, செதிலுடைய புழுபோன்ற உருவுடைய பல்லி, பாம்பு இனத்துக்கு நெருக்கமான ஓரு வகையைச் சேர்ந்த உயிரினத் துணைவரிசை. இத்துணைவரிசையில் 130 வாழும் உயிரின வகைகள் உள்ளன/ ஆங்கிலத்தில் இதனை "புழுப்பல்லிகள்" என்று பொருள்படும்"worm lizards" என்றும் குறிக்கின்றனர். இவ்வுயிரின வகையில் பலவும் இளஞ்சிவப்பு நிறமு, வளையம் வளையமாக அமைந்த செதிள்களும் கொண்டிருக்கின்றன. மேலோட்டமாகப் பார்த்தால் மண்புழு போல் தோற்றம் அளிக்கும். இவ்வுயிரினத்தில் உள்ள விலங்குகளைப் பற்றி, அவற்றின் உடற்கூறு தவிர்த்த பிற உண்மைகள் அவ்வளவாக நன்றாக அறியப்படவில்லை. இவை பெரும்பாலும் ஆப்பிரிக்காவிலும் (கரையை ஒட்டிய பகுதிகளிலும்), தென்னமெரிக்காவிலும் காணப்படுகின்றது. இவை உருவில் மிகவும் சிறியதாகவும் இருக்கும். மிகப்பெரும்பாலானவை 150 மிமீ நீளத்துக்கும் குறைவாகவே இருக்கும்

## விரிவரைவு

மேலோட்டமாகப் பார்ப்பதற்கு வளர்ச்சியடையாத பாம்புபோலவோ மண்புழு போலவோ தோற்றம் அளித்தாலும், இவை மற்ற ஊர்வனவற்றில் இருந்து பிரித்தறிய சிறப்பான கூறுகள் கொண்டிருக்கின்றன. உடலுள் வலப்புறம் நுரையீரல் இதன் ஒல்லியான உடலுக்கு ஏற்ப சிறிதாய் அமைந்துள்ளது, பாம்புகளில் இடப்புறம் நுரையீரல் இப்படி இருக்கும். இவற்றின் மேற்தோல் புற அமைப்பும் மற்ற செதிளூர்வன (squamata) விலங்குகளில் இருந்து மாறுபட்டு அமிந்துள்ளது. மரபணு அடிப்படையிலும், தொல்லுயிர் எச்சங்களின் செய்திகளில் இருந்தும், இவை பாம்போடு தொடர்பற்ற வகையில் கால்களை இழந்துள்ளன (மருவி மாறியுள்ளன) என்று அறிய முடிகின்றது .

இதன் தலை கெட்டியானது, கழுத்தில் இருந்து உருவானதல்ல, இதன் தலையின் பெரும்பகுதி திடமான எலும்பால் ஆனது; இதற்கு வெளிப்புறமாக காதுகள் ஏதும் இல்லை. இவற்றின் கண்கள் உட்குழிந்து அமைதுள்ளது, அவை தோலால் மூடப்பட்டும் உள்ளன. இதன் வால் முடியும் இடத்தில் பார்ப்பதற்குத் தலை போலவே இருக்கும். இதன் அறிவியற்பெயர் "Amphisbaena" சில தொன்மங்களில் கூறப்படும் இருண்டு முனையிலும் தலை உள்ள பாம்பைப் பின்பற்றி அமைந்தது. Amphisbaena என்பது கிரேக்கச் சொல்லான ἀμϕίσβαινα என்பதில் இருந்து பெற்றது, இதில் ἀμϕίς (ஆம்ஃபிசு, amphi) என்றால் "இரண்டு விதமாகவும்" (both ways) என்று பொருள், βαίν (பை'ன், baene, bene ) என்பது "போ, போகுதல்" என்னும் பொருள் உடையது. இந்த கிரேக்கச்சொல்லின் பிரான்சிய சொல்வடிவம் amphisbène என்பதாகும். இதன் பொருள் தமிழில் "இருவிதநகரி" என்பதாகும். 

## மேற்கோள்களும் அடிக்குறிப்புகளும்

பகுப்பு:செதிளூர்வன
ஃபார் அ ஃபியூ டாலர்ஸ் மோர்

**ஃபார் அ ஃபியூ டாலர்ஸ் மோர்** (*For a Few Dollars More*, இத்தாலியம்: *Per qualche dollaro in più*) 1966 இல் வெளியான ஒரு ஸ்பாகெட்டி மேற்கத்தியப் பாணி இத்தாலிய மொழித் திரைப்படம். செர்ஜியோ லியோனி இயக்கிய இப்படத்தில் கிளின்ட் ஈஸ்ட்வுட், லீ வான் கிளீஃப், ஜியான் மரியா வோலான்ட்டி ஆகியோர் நடித்திருந்தனர். இது டாலர்கள் முப்படத்தொகுதியில் வெளியான இரண்டாம் திரைப்படமாகும். ஆங்கிலத்தில் மொழிமாற்றம் செய்யப்பட்டு உலகெங்கும் திரையிடப்பட்டது.

“எல் இண்டியோ” (வோலான்ட்டி) என்னும் கொள்ளைக்கூட்டத் தலைவன் சிறையிலிருந்து தப்பி, அமெரிக்காவின் எல் பாசோ நகரில் இருக்கும் ஒரு வங்கியைக் கொள்ளையடிக்கத் திட்டமிடுகிறான். அவனையும் அவனது கூட்டாளிகளையும் உயிருடன் பிடித்தாலோ கொன்றாலோ கிடைக்கும் பரிசுத் தொகைக்காக இரு துப்பாக்கி வீரர்கள் (ஈஸ்ட்வுட் மற்றும் வான் கிளீஃப்) போட்டியிடுகிறார்கள். இருவரும் சேர்ந்து இண்டியோவை எதிர்ப்பதே திரைப்படத்தின் கதைக்களம்.

*[[எ ஃபிஸ்ட்ஃபுல் ஒஃவ் டாலர்ஸ்]]* வெற்றிக்குப் பின்னால், அதன் தொடர்ச்சியாக இன்னொரு ஸ்பகெட்டி மேற்கத்திய பாணி திரைப்படத்தை செர்ஜியோ லியோனி உருவாக்கினார். “பெயரில்லா மனிதன்” பாத்திரத்தின் மற்றொரு சாகச நிகழ்வைக் கூறுவதாக இப்படம் அமைந்தது. அமெரிக்க கதைக்களம், இத்தாலிய மொழி வசனங்களுடன், ஸ்பெயினில் படப்பிடிப்பு நடந்தது. முந்தைய படத்தைப் போலவே என்னியோ மோரிக்கோனி இதற்கு இசையமைத்தார். 1965 இல் இத்தாலியில் வெளியாகி பெருவெற்றி பெற்றது. பின்பு ஆங்கிலத்தில் மொழிமாற்றம் செய்யப்பட்டு அமெரிக்காவிலும் உலகின் பிற நாடுகளிலும் வெளியானது. வர்த்தக ரீதியாக வெற்றி பெற்றதுடன் விமர்சகர்களின் பாராட்டையும் பெற்றது. தற்போது தலைசிறந்த மேற்கத்தியப் பாணி படங்களில் ஒன்றாகக் கருதப்படுகிறது.

## குறிப்புகள்

## மேற்கோள்கள்
*
*

பகுப்பு:ஆங்கிலத் திரைப்படங்கள்
பகுப்பு:இத்தாலியத் திரைப்படங்கள்
பகுப்பு:இத்தாலிய மொழித் திரைப்படங்கள்
பகுப்பு:மேற்கத்தியத் திரைப்படங்கள்
பகுப்பு:1965 திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
பல்லி

**[[பல்லி]]கள்** என்பவை செதிலுடைய ஊர்வன வரிசையைச் சேர்ந்த உயிரினம் ஆகும். இவற்றில் மொத்தம் 6,000 இனங்களுக்கு மேல் உள்ளன. இவை அண்டார்டிகாவை தவிர மற்ற அனைத்து கண்டங்களிலும் காணப்படுகின்றன..

பெரும்பாலான பல்லி இனங்கள் நான்கு கால்களைக் கொண்டுள்ளன. மற்ற இனங்கள் பாம்பு போல கால்களற்ற நீளமான உடலைக் கொண்டுள்ளன. காட்டில் வாழும் பறக்கும் பல்லி போன்ற சில இனங்கள் பறக்கும் திறன் பெற்றுள்ளன. 

கொன்றுண்ணி வகையைச் சேர்ந்த பல்லிகள் காத்திருந்து இரையைப் பிடிக்கின்றன. பல்வேறு சிறு பல்லி இனங்கள் பூச்சிகள் போன்றவற்றை உண்கின்றன. கொமடோ டிராகன் போன்ற சில பெரிய பல்லி இனங்கள் நீர் எருமை போன்ற பாலூட்டிகளைக் கொன்று உண்கின்றன. 

பல்லிகள் தங்கள் எதிரிகளிடம் இருந்து தப்பிக்க நஞ்சு, உருமாறும் திறன், தன்னிச்சையான இரத்தப்போக்கு, இழந்த வாலை மீண்டும் வளர்த்தல் உள்ளிட்ட பல்வேறு தகவமைப்புகளைப் பெற்றுள்ளன. 

thumb|left|'''Lacertilia'''-> 2.பல்லிகள்

## இலக்கியத்தில் பல்லி
பல்லி என்பதுவே கரணியப் பெயர் தான். சொல்லுவது பல்லி. பழங்காலத்தில் பெண்கள் வெளியே சென்ற கணவன் எப்போது வீடு திரும்புவான் என்று ஏங்கி, பல்லியின் புள்(சகுனம்) பார்த்தபடி நிற்பர்.
"நனைசுவர்க் கூரை கனைகுரற் பல்லி பாடுபார்த்திருக்கும் என் மனைவி" என்ற சக்திமுற்றப் புலவரின் பாடல்கள் இதைப் புலப்படுத்தும். 

## பழக்கவழக்கங்கள்
இலங்கையில் சில இடங்களில், சிறார் பல் விழுந்தால், "பல்லி பல்லி நீ இப்பல்லை எடுத்துக் கொண்டு புதுப்பல்லை எனக்குத்தா" என்று பல்லை கூரை மேல் எறிந்திடுவர். 

## காட்சியகம்

File:Jackson's Chameleon 2 edit1.jpg|சாக்சனின் பச்சோந்தி
File:Komodo Dragons in the wild on Rinca island Indonesia..jpg|கொமோடோ டிராகன்
File:Amphisbaenia 1.jpg|புழுப்பல்லி
File:Thorny Devil crop.jpg|முட்பல்லி
File:பல்லி தோலுரித்தல்.jpg|தோலுரிக்கும் வீட்டுப்பல்லி


## மேற்கோள்கள்
இனுவிட்டு

**இனுவிட்டு** (*Inuit*) என்பது (ஆங்கிலத்தில் **எசுக்கிமோ** என்றும் அழைக்கப்பட்டனர்), ஆர்க்டிக்கு வடமுனைப்பகுதியில் வாழும், பண்பாட்டளவில் மிக நெருக்கமான, பல தொல்குடி மக்களைக் குறிக்கும். இவர்கள் கனடா, தென்மார்க்கு, கிரீன்லாந்து, உருசியா, சைபீரியா, அமெரிக்காவின் அலாசுக்கா, கனடாவின் நுனாவுட்டு மாநிலம், கனடாவின் வடமேற்கு ஆட்சிப்பகுதி (கனடா), கனடாவின் நியூபின்லாந்து லாபிரடோர் பகுதியில் உள்ள நுனாட்சியாவுட்டு, நுனாட்டுகாவுட்டு, கனடாவின் குபெக்கு மாநிலத்தின் வடபகுதியில் உள்ள நுனாவிக்கு ஆகிய இடங்களில் வாழ்கின்றனர். **இனுவிட்டு** (Inuit) என்றால் "மக்கள்" என்று அவர்கள் மொழியாகிய இனுக்டிடூட்டு (Inuktitut) மொழியில் பொருள். *இனுக்கு* (Inuk) என்பது இனுவிட்டு மக்களைச் சேர்ந்த ஒரு மாந்தரையும், *இனுவிட்டு* என்பது அம்மக்களைக் குறிக்கும் அச்சொல்லின் பன்மை வடிவம் என்றும் கூறுவர். இனுவிட்டு மக்களின் மொழி எசுக்கிமோ-அலூவிட்டு குடும்பத்தைச் சேர்ந்த மொழியாகும்..

## மேற்கோள்களும் அடிக்குறிப்புகளும்

## மேலும் படிக்க

* 
* 
* 
* 
* 
* De Poncins, Gontran. *[[Kabloona]]*. St. Paul, MN: Graywolf Press, 1996 (originally 1941). 
* 
* 
* 
* 
* 
* 
* 
* 
*  (Hebrew version)
* 
* 
* 
* 

## வெளியிணைப்புகள்

* 
* Inuktitut Living Dictionary 

பகுப்பு:கனடியப் பழங்குடி மக்கள்
பகுப்பு:வட அமெரிக்கப் பழங்குடிகள்